Қурутоб

Қурутоб — як навъ хӯроки миллии тоҷикӣ.

 Тарзи омодакунӣ 
Тарзи тай­ёр кардани қурутоб дар тамоми ноҳияҳои Тоҷикистон қа­­риб яксон аст. Барои тайёр кардани қурутоб қурутро дар оби ҷӯши ширгарм тар карда, сипас дар табақи чӯбин соида тамоман ҳал мекунанд. Баъд дар коса ё табақ фатирро реза карда, аз ҳамон қурутоб меандозанд. Ба коса ё табақ ин­чунин равғани зард ё маскаи доғ, мурч, намакро ҳам ило­ва кардан мумкин аст. Ба қурутоб мувофиқи табъ резапиёз, кабудӣ, мурч ё қаламфур ҳамроҳ мекунанд.

Дар водии Зарафшон қурутобро ин тарз мепазанд. Қурути қоқро бо оби ҷӯшида месалованд, сипас пиёзи оширо дар равғани зард зирбонда аз болояш мерезанд ва ҳамчун таоми дуюм истеъмол менамоянд. Дар болооби дарёи Зарафшон қурутро дар оби гарм каме тар карда, баъди мулоим шудан ба девораҳои зарфи чӯбин совида қурутоб тайёр мекунанд. Сипас қурутобро ба косаҳо мегиранд, баъд равғани зарди гудохта андохта аз болояш нон реза мекунандФеҳристи миллии фаҳанги ғайримоддӣ /Natioal list of intangible cultural hertage/ Пажӯшиҳгоҳи илмӣ-тадқиқотии фарҳанг ва иттилооти Вазорати фарҳанги ҶТ — Душанбе: «Аржанг» 2016, — С. 164.

Қурутоб таоми серғизо буда, онро аз ҷурғоти чакка низ тайёр мекунанд. Барои 2‒3 фатир як коса қурути обкардашуда ё ҷурғот, 2‒3 бандча пиёзи ка­буд ва кабудӣ, 200 г равған ва мувофиқи табъ мурч лозим аст.

 Нигаред низ 
 Шакароб

QURUTOB. - КУРУТОБИ ХОНАБАДУШОН. Globe Edit. 2025. (In Tajik. Resume: In English and Russian). - 77 pp.
https://www.academia.edu/129004846/QURUTOB_%D0%9A%D0%A3%D0%A0%D0%A3%D0%A2%D0%9E%D0%91%D0%98_%D0%A5%D0%9E%D0%9D%D0%90%D0%91%D0%90%D0%94%D0%A3%D0%A8%D0%9E%D0%9D_Globe_Edit_2025_In_Tajik_Resume_In_English_and_Russian_77_pp 

 Адабиёт 
 Қурутоб // Энсиклопедияи мухтасари рӯзгордорӣ. — Д., 1988. — С. 224.
 * Бойматов Л.Д. QURUTOB. - КУРУТОБИ ХОНАБАДУШОН. Globe Edit. 2025. (In Tajik. Resume: In English and Russian). - 77 pp. https://www.academia.edu/129004846/QURUTOB_%D0%9A%D0%A3%D0%A0%D0%A3%D0%A2%D0%9E%D0%91%D0%98_%D0%A5%D0%9E%D0%9D%D0%90%D0%91%D0%90%D0%94%D0%A3%D0%A8%D0%9E%D0%9D_Globe_Edit_2025_In_Tajik_Resume_In_English_and_Russian_77_pp 
Гурӯҳ:Ошпазии тоҷикӣ
Гурӯҳ:Тарзи истеҳсолот